CELEX: 32010R0246
Language: el
Date: 2010-03-23 00:00:00
Title: Κανονισμός (ΕΕ) αριθ. 246/2010 της Επιτροπής, της 23ης Μαρτίου 2010 , για την τροποποίηση του κανονισμού (ΕΟΚ) αριθ. 989/89 σχετικά με την κατάταξη γιλέκων με εσωτερική επένδυση στη Συνδυασμένη Ονοματολογία

24.3.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 77/51
            
         ΚΑΝΟΝΙΣΜΌΣ (ΕΕ) αριθ. 246/2010 ΤΗΣ ΕΠΙΤΡΟΠΉΣ
   της 23ης Μαρτίου 2010
   για την τροποποίηση του κανονισμού (ΕΟΚ) αριθ. 989/89 σχετικά με την κατάταξη γιλέκων με εσωτερική επένδυση στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Ο κανονισμός (ΕΟΚ) αριθ. 989/89 της Επιτροπής (2) θέτει κριτήρια κατάταξης που ισχύουν για τα άνορακ, μπλουζόν και παρόμοια είδη των κωδικών ΣΟ 6101, 6102, 6201 και 6202.
            
         
               (2)
            
            
               Ενδύματα των ανωτέρω κλάσεων φοριούνται γενικά πάνω από άλλα ενδύματα και εξασφαλίζουν προστασία κατά της κακοκαιρίας (επεξηγηματικές σημειώσεις εναρμονισμένου συστήματος για τις κλάσεις 6101, 6102, 6201 και 6202, πρώτη παράγραφος) και, συνεπώς, τα άνορακ, μπλουζόν και παρόμοια είδη που ανήκουν σε αυτές τις κλάσεις πρέπει να φέρουν μακριά μανίκια. Ωστόσο, τα γιλέκα με εσωτερική επένδυση, παρά το γεγονός ότι δεν φέρουν καθόλου μανίκια, πρέπει να περιλαμβάνονται σε αυτές τις κλάσεις επειδή φοριούνται πάνω από κάθε άλλο ένδυμα ως προστασία κατά της κακοκαιρίας, καθώς και λόγω της εσωτερικής επένδυσής τους (βλέπε επίσης τις επεξηγηματικές σημειώσεις εναρμονισμένου συστήματος για τις κλάσεις 6101, 6102, 6201 και 6202, δεύτερη παράγραφος).
            
         
               (3)
            
            
               Προκειμένου να εξασφαλιστεί η ενιαία ερμηνεία της Συνδυασμένης Ονοματολογίας του παραρτήματος του κανονισμού (ΕΟΚ) αριθ. 2658/87, αναφορικά με τη δασμολογική κατάταξη των γιλέκων με εσωτερική επένδυση, είναι επομένως απαραίτητο να διευκρινιστεί ότι τα γιλέκα με εσωτερική επένδυση πρέπει να καταταχθούν στις κλάσεις 6101, 6102, 6201 ή 6202, μολονότι δεν φέρουν μανίκια.
            
         
               (4)
            
            
               Επομένως, ο κανονισμός (ΕΟΚ) αριθ. 989/89 πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 του κανονισμού (ΕΟΚ) αριθ. 989/89 προστίθεται το ακόλουθο εδάφιο:
   
      «Κατά παρέκκλιση του πρώτου εδαφίου, οι ανωτέρω κλάσεις περιλαμβάνουν γιλέκα με εσωτερική επένδυση, παρά το γεγονός ότι τα τελευταία δεν φέρουν μανίκια.».
   
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Μαρτίου 2010.
      
         
            Για την Επιτροπή, εξ ονόματος του Προέδρου,
         
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  EE L 106 της 18.4.1989, σ. 25.